CELEX: 62009CN0251
Language: fi
Date: 2009-07-07 00:00:00
Title: Asia C-251/09: Kanne 7.7.2009 — Euroopan yhteisöjen komissio v. Kyproksen tasavalta

26.9.2009   
            
            
               FI
            
            
               Euroopan unionin virallinen lehti
            
            
               C 233/5
            
         Kanne 7.7.2009 — Euroopan yhteisöjen komissio v. Kyproksen tasavalta
   (Asia C-251/09)
   2009/C 233/09
   Oikeudenkäyntikieli: kreikka
   
      Asianosaiset
   
   
      Kantaja: Euroopan yhteisöjen komissio (asiamiehet: C. Zadra ja I. Chantzigiannis)
   
      Vastaaja: Kyproksen tasavalta
   
      Vaatimukset
   
   
               —
            
            
               On todettava, että Kyproksen tasavalta ei ole noudattanut direktiiviin 93/38/ETY (1) 4 artiklan 2 kohdan ja 31 artiklan 1 kohdan eikä direktiivin 92/13/ETY (2) 1 artiklan 1 kohdan mukaisia velvoitteitaan
            
         
               —
            
            
               Kyproksen tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kyproksen sähköasioista vastaavan viranomaisen (Archi Ilektrismou Kyprou) katsotaan rikkoneen direktiivejä 93/38/ETY ja 92/13/ETY kilpailulla, jonka viitenumero on 40/2005 ja joka koski sopimusta Vasilikosin sähkövoimalan neljännen yksikön selvityksestä, hankinnasta ja rakentamisesta.
   Direktiivin 93/38 4 artiklan 2 kohdan ja 31 artiklan 1 kohdan rikkomisen osalta komissio katsoo, että rikkominen johtui siitä, että kantelijan tarjous hylättiin ja muun kilpailuun osallistuneen tarjous hyväksyttiin sellaisen arviointiperusteen perusteella, jota ei mainittu selvästi hankintailmoituksessa.
   Muutoksenhakukeinoja koskevan direktiivin 92/13 rikkomisen osalta komissio katsoo ensinnäkin, että siltä osin kuin hankintaviranomainen itse aiheutti käyttäytymisellään epäselvän tilan, joka koskee tulkintaa, joka on tehtävä niistä syistä, joiden johdosta kantelijan tarjous hylättiin, se on rikkonut direktiiviä 92/13, kun sitä tulkitaan siinä tavoitellun tehokkuus päämäärän valossa, ja toiseksi, että hankintaviranomainen ei voi perustella päätöstään pelkällä viittauksella arviointikertomuksiin.
   
      (1)  Vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14.6.1993 annettu neuvoston direktiivi (EYVL L 199, s. 84).
   
      (2)  Vesi- ja energiahuollon, liikenteen ja teletoiminnan alalla toimivien yksiköiden hankintamenettelyjä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta 25.2.1992 annettu neuvoston direktiivi (EYVL L 76, s. 14).